धूमधाम से हुई मूर्ति की प्राण-प्रतिष्ठा
नयासानवाडास्थित शनिधाम मंदिर के महंत कृष्णदास महाराज के जीवित भंडारा एवं मूर्ति प्रतिष्ठा महोत्सव का बुधवार को समापन किया गया। महोत्सव के तहत बुधवार को शुभ मुहूर्त में कृष्णदास महाराज की मूर्ति की विधि विधान से प्रतिष्ठा की गई। साथ ही महाआरती महाप्रसादी का भी आयोजन किया गया, जिसमें श्रद्धालुओं ने भाग लिया। इस मौके दिनभर मंदिर परिसर में भजन कार्यक्रम का आयोजन किया गया, जिसमें कलाकारों ने प्रस्तुतियां दी।
कार्यक्रम के अंतिम दिन हवन यज्ञ एवं पूर्णाहुति हुई। साथ ही शनिदेव भगवान का विशेष श्रृंगार कर आंगी रचाई गई। दोपहर करीब 12 बजे महाआरती का आयोजन हुआ। इसके बाद महाप्रसादी का आयोजन किया गया। मंदिर परिसर में दिनभर भजन कार्यक्रम का आयोजन किया गया, जिसमें दिनेश माली एवं राजेश सेन ने विभिन्न भजनों की प्रस्तुतियां दी। वहीं नृत्य कलाकारों ने प्रस्तुतियां देकर दर्शकों को झूमने पर मजबूर कर दिया। इस मौके पूर्व विधायक संयम लोढ़ा ने शनिदेव के दर्शन कर समारोह में भाग लिया। कार्यक्रम में आसपास के गांवों से भी बड़ी संख्या में श्रद्धालु पहुंचे।
नया सानवाड़ा. शनिधाम में आयोजित महोत्सव में मौजूद श्रद्धालु। फोटाे| भास्कर
hin_Deva hin_Deva hin_Deva bho_Deva